《和韵问魏石川疾 其二》
宋代·何梦桂

不是尘中骨相凡，蓉裳蕙带芰荷衫。勿疑有疾淫成蛊，须信无心感是咸。

裹药曾经丹灶火，裁书祇欠土奁椷。病馀努力加蔬饭，莫笑筼筜太守馋。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。